id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id id ms id id ms id id id id sv ms id id hbs_lat id ms id id en id id ms pt id id ms it ms id en id id id it ms ms id id en ms id ms en ms id fr it id hbs_lat id en id id ru ms ms id ms id de id id ms ms id id id id id id id id id ms id id id en ms ms en en en en id id ms id id en id id jv ms id id it es id id en id ms ms ms ms ms ms
Penyakit Radang Usus, Ini 13 Kesannya Pada Kulit Anda - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Penghidap Radang Usus IBD, Ini 13 Masalah Kulit Yang Mungkin Akan Anda Alami
Ditulis oleh Asyikin Md Isa Disemak pada 27/10/2020
Disemak secara perubatan oleh Panel Perubatan Hello Doktor
Tahu tak penyakit radang usus sebenarnya turut beri kesan kepada kulit? Mesti tak sangka, kan? Jom ketahui 13 masalah kulit yang boleh berlaku bagi pesakit radang usus ini.
Penyakit radang usus punca masalah kulit
Penyakit radang usus atau Inflammatory bowel disease (IBD) adalah keadaan penyakit yang mempengaruhi saluran usus melalui proses keradangan.
Pesakit yang menderita IBD akan mempunyai penyakit lain yang turut menjejaskan fungsi sistem organ lain.
Keadaan itu disebut sebagai extraintestinal manifestation. Tahap kesakitannya adalah sama seperti penyakit radang usus atau mungkin lebih teruk daripada itu.
Ulcerative colitis (UC) adalah keadaan radang usus kronik yang menyerang usus besar. Di samping itu, ia juga boleh menyebabkan masalah kulit, termasuklah ruam yang menyakitkan.
Umumnya, kulit adalah salah satu sistem organ yang paling kerap dijangkiti oleh pesakit yang menderita IBD.
Masalah kulit melibatkan penyakit radang usus
Nama itu membawa maksud ‘lebam merah’. Nodul merah lembut ini biasanya muncul di atas tulang keting atau pergelangan kaki. Adakalanya ia juga boleh berlaku pada bahagian lengan.
Wanita dikatakan lebih kerap menghidapi keadaan erythema nodosum ini berbanding lelaki. Selalunya masalah kulit ini akan muncul bersama peningkatan radang usus.
Pun begitu, nodul merah lembut pada kulit ini akan pulih jika keadaan radang usus terkawal.
Keadaan kulit ini dikenal pasti dengan nanah pada kulit yang kelihatan seperti luka yang dalam.
Seperti erythema nodosum, pyoderma gangrenosum kerap berlaku pada tulang keting atau pergelangan kaki. Tetapi ia turut boleh terjadi pada lengan.
Masalah kulit ini bermula sebagai lepuh kecil, luka itu akan menjadi lebih dalam dan membentuk bisul yang teruk.
Luka yang dialami boleh sembuh jika gejala radang usus dapat diatasi. Penggunaan antibiotik, suntikan ubat ke bisul atau salap topikal antara pilihan rawatan yang disarankan.
Fistula adalah terowong kecil yang menghubungkan 2 bahagian badan.
Enterocutaneous fistula pula adalah saluran yang tidak normal daripada usus ke kulit – selalunya melibatkan rektum ke faraj, pundi kencing atau punggung.
Ia juga mungkin berlaku disebabkan komplikasi pembedahan. Keadaan kulit ini lebih kerap terjadi pada pesakit Crohn daripada UC – sejenis penyakit kronik keradangan usus berulang.
Lebih kerap terjadi kepada individu dengan penyakit Crohn.
Ia berkembang sekitar pembengkakan buasir di dalam dan di sekitar dubur. Apabila bengkak berkurang, kulit di sekeliling akan menebal dan membentuk kepingan kecil.
Kewujudan skin tag boleh merengsakan kulit dan menyebabkan ketidakselesaan.
Merupakan luka kecil sekitar lapisan saluran dubur.
Masalah kulit yang dialami ini mungkin menyebabkan kulit merekah dan berdarah. Kesannya akan mengakibatkan rasa sakit dan gatal.
Ulser mulut kecil ini sering dijumpai pada bahagian antara gusi dan bibir bawah atau di sepanjang sisi atau pangkal lidah.
Ia biasa terjadi apabila penyakit radang usus menyerang dengan teruk dan akan mereda apabila keadaan IBD terkawal.
Pengambilan ubat kumur mungkin dapat membantu, selain amalan diet seimbang dan pengambilan suplemen multivitamin.
Dalam kes radang usus kritikal ia boleh menyebabkan masalah kulit lain yang berkaitan dengan kekurangan nutrisi pemakanan.
Contohnya, individu yang alami cirit-birit teruk boleh kehilangan zink dalam najisnya. Kekurangan zink boleh menyebabkan acrodermatitis enteropathica – kuping ruam yang muncul pada wajah, tangan, kaki dan perineum.
Kekurangan vitamin juga boleh mewujudkan masalah kulit seperti gusi berdarah atau bengkak dan ruam mengelupas.
Umumnya, keadaan ini jarang berlaku kerana pengetahuan tentang kepentingan pemakanan baik bagi penghidap masalah radang usus.
Merupakan gangguan kulit yang jarang berlaku dan dipercayai disebabkan aktiviti sistem imun yang tidak normal.
Biasanya menyerang individu dengan Ulcerative colitis dan muncul sebagai lepuh, plak atau tompokan pada sekitar pangkal paha dan di bawah lengan.
Apabila sembuh, ia akan meninggalkan kawasan kulit yang gelap.
Juga dikatakan sebagai masalah kulit yang jarang terjadi dan berpunca daripada aktiviti sistem imun abnormal.
Membawa maksud ‘keradangan saluran darah’, vasculitis dikenal pasti dengan bahagian yang kemerahan. Adakalanya masalah kulit ini menjadi luka. Ia pulih apabila keadaan penyakit radang usus bertambah baik.
# Epidermolysis Bullosa Acquista
Terjadi kepada individu yang menderita penyakit Crohn selama bertahun-tahun. Ia adalah keadaan kulit melepuh, muncul pada lutut, siku, tangan dan kaki.
Membuatkan kulit kehilangan warna secara tompokan. Ia kerap terjadi pada individu dengan IBD, mungkin disebabkan hubungan genetik atau berkaitan dengan sistem imun.
Masalah kulit ini akan menyebabkan kulit menjadi kemerahan, kering, bersisik, gatal dan menyakitkan.
Penyelidik tidak pasti kaitan IBD dengan psoriasis tetapi dikatakan pesakit Crohn 8x berisiko mengalaminya.
Beberapa ubat yang digunakan untuk merawat radang usus boleh menyebabkan masalah kulit sebagai kesan sampingan.
Steroid boleh mengakibatkan jerawat teruk dan wajah bengkak.
Merawat masalah radang usus
Kebanyakan keadaan kulit berkaitan UC atau penyakit Crohn boleh diatasi dengan menguruskan keradangan sebaiknya.
Jika terdapat keraguan atau kebimbangan, berjumpalah dengan pakar untuk konsultasi.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
https://www.ncbi.nlm.nih.gov/pmc/articles/PMC3273725/ / Accessed on July 15, 2020
https://site.crohnscolitisfoundation.org/resources/skin-complications-of-ibd.html  / Accessed on July 15, 2020
https://www.ncbi.nlm.nih.gov/pmc/articles/PMC3273725/ / Accessed on July 15, 2020
https://www.mayoclinic.org/diseases-conditions/pyoderma-gangrenosum/diagnosis-treatment/drc-20350392 / Accessed on July 15, 2020
Ini 7 Punca Kanser Usus, Kanser Ketiga Paling Lazim Di Dunia! #4 Memang Bahaya
Diet Rendah Karbohidrat Boleh Sebabkan Kanser Usus, Benarkah?
Ditulis oleh Asyikin Md Isa Disemak pada 27/10/2020
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.